
עדינה אבן זוהר בשיר חדש: “הנאה עצמך בעיניך?”
מילים: מאיר גולדברג | לחן:  Luli
היוצרת והזמרת עדינה אבן זוהר משחררת את “הנאה עצמך בעיניך?”
שיר חדש ומטלטל למילים של הפזמונאי מאיר גולדברג.
הטקסט הנוקב מזמין כל אחד מאיתנו לעצור לרגע מול המראה הפנימית ולשאול שאלה פשוטה לכאורה, אך עמוקה ומשמעותית: “הנאה עצמך בעיניך?”
השיר מבקש מאיתנו להתבונן באמת על מי שאנחנו, עם היופי והכאבים, עם הזיכרונות והחרטות, עם מה שהיינו ועם מה שהפכנו להיות.
"המראה הפנימית לא עושה איתך חסד
ואין רחמים
כמה יפה ואבוד ועצוב היית כילד
לפני כמה ימים"
לדברי עדינה אבן זוהר: “השיר פגש אותי בצומת משמעותית מאוד בשנים האחרונות. אני תמיד בוחנת את ההתנהגות שלי מול אנשים אחרים - משפחה, חברים והחברה כולה. אך האירועים של השנים האחרונות גרמו לי להסתכל רחב עוד יותר, על המקום שלי בתוך החברה הישראלית, בתוך המדינה, ולשאול לאן אנחנו הולכים כחברה אזרחית.
‘הנאה עצמך בעיניך?’ היא שאלה שכל אחד, בכל מקום בעולם, צריך לשאול את עצמו. אנחנו חייבים להיות ערבים זה לזה, ולהבין שלכל אחד מאיתנו יש השפעה על הסביבה ועל החברה שבה הוא חי.”
זהו שיר חשוף, מרגש ורלוונטי, שנוגע לא רק במסע האישי של כל אדם, אלא גם באחריות ההדדית שלנו כחברה. בתקופה שבה נדמה שהמציאות מאתגרת את הערכים שעליהם גדלנו, “הנאה עצמך בעיניך?” מזכיר שהשינוי מתחיל בהתבוננות פנימה, ומשם יוצא אל העולם כולו.
" הנאה עצמך בעיניך
גם אני עצמי שואל
ועמוק יותר מרגע

